CELEX: 32009L0130
Language: bg
Date: 2009-10-12 00:00:00
Title: Директива 2009/130/ЕО на Комисията от 12 октомври 2009 година за изменение на Директива 76/768/ЕИО на Съвета относно козметични продукти с цел привеждане в съответствие с техническия прогрес на приложение III към нея (Текст от значение за ЕИП)

13.10.2009   
            
            
               BG
            
            
               Официален вестник на Европейския съюз
            
            
               L 268/5
            
         
      ДИРЕКТИВА 2009/130/ЕО НА КОМИСИЯТА
   
   от 12 октомври 2009 година
   за изменение на Директива 76/768/ЕИО на Съвета относно козметични продукти с цел привеждане в съответствие с техническия прогрес на приложение III към нея
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти (1), и по-специално член 8, параграф 2 от нея,
   след консултации с Научния комитет по безопасност на потребителите,
   като има предвид, че:
   
               (1)
            
            
               След публикуването през 2001 г. на научно изследване със заглавие „Употреба на трайни бои за коса и риск от рак на пикочния мехур“ Научният комитет по козметичните продукти и нехранителните продукти, предназначени за потребители, понастоящем Научен комитет по безопасност на потребителите (наричан по-долу „НКБП“) (2), заключи, че потенциалните рискове са повод за тревога. Той препоръча Комисията да предприеме по-нататъшни стъпки за контрол на употребата на веществата в боите за коса.
            
         
               (2)
            
            
               НКБП освен това препоръча обща стратегия за оценка на безопасността на веществата в боите за коса, която включва и изискванията за тестване на веществата, използвани в продуктите за боядисване на коса, по отношение на евентуалната им генотоксичност/мутагенност.
            
         
               (3)
            
            
               Вследствие на становищата на НКБП Комисията, държавите-членки и заинтересованите страни се споразумяха относно обща стратегия за регулиране на веществата, използвани в продуктите за боядисване на коса, според която индустрията се задължава да предостави досиета с научни данни относно веществата в боите за коса, които да бъдат оценени от НКБП.
            
         
               (4)
            
            
               Веществата p-фенилендиамин и толуен-2,5-диамин понастоящем са регламентирани в родови вписвания 8 и 9 в част 1 от приложение III към Директива 76/768/ЕИО. НКБП определи тези вещества като изключително силни сенсибилизатори, които до голяма степен допринасят за появата на кожни алергии сред потребителите на продукти за боядисване на коса. Оценката на риска въз основа на допълнително представените данни за веществата p-фенилендиамин и толуен-2,5-диамин и окончателното решение на НКБП по въпроса с безопасността на тези вещества могат да отнемат значителен период от време. Като предпазна мярка за ограничаване на опасността от алергии сред потребителите на продукти за боядисване на коса максимално разрешените концентрации на p-фенилендиамин и толуен-2,5-диамин следва да бъдат незабавно снижени до нивата, за които индустрията е предоставила досиетата за безопасност.
            
         
               (5)
            
            
               Тъй като понастоящем веществата p-фенилендиамин и толуен-2,5-диамин са регламентирани в родови вписвания в част 1 от приложение III, за тези вещества следва да се създадат отделни поредни номера с намалените максимално разрешени концентрации.
            
         
               (6)
            
            
               С Директива 2008/88/ЕО на Комисията (3) беше забранена употребата на хидрохинон в продукти за боядисване на коса с окислител чрез заличаване на съответната област на приложение в колона „в“ на пореден номер 14 в част 1 от приложение III. С оглед по-голяма яснота разрешената концентрация от 0,3 %, посочена в колона „г“, както и условията за употреба и предупрежденията, които трябва да бъдат отпечатани на етикета, посочени в буква а) на колона „е“ на пореден номер 14, също следва да бъдат заличени.
            
         
               (7)
            
            
               По тази причина Директива 76/768/ЕИО следва да бъде съответно изменена.
            
         
               (8)
            
            
               Мерките, предвидени в настоящата директива, са в съответствие със становището на Постоянния комитет по козметичните продукти,
            
         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 76/768/ЕИО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 15 април 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат разпоредбите, изложени в приложението към настоящата директива, считано от 15 юли 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното право, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.
   
      Съставено в Брюксел на 12 октомври 2009 година.
      
         
            За Комисията
         
         Günter VERHEUGEN
         
         
            Заместник-председател
         
      
   
   
      (1)  ОВ L 262, 27.9.1976 г., стр. 169.
   
      (2)  Името на комитета бе променено с Решение 2008/721/ЕО на Комисията (ОВ L 241, 10.9.2008 г., стр. 21).
   
      (3)  ОВ L 256, 24.9.2008 г., стр. 12.
   
      ПРИЛОЖЕНИЕ
      Директива 76/768/ЕИО се изменя, както следва:
      Приложение III, част 1 се изменя, както следва:
      
                  а)
               
               
                  в колона „б“ на пореден номер 8 думите „р-фенилендиамин, неговите N-заместени производни и солите му; N-заместени производни на о-фенилендиамин (5), с изключение на производните, изброени другаде в настоящото приложение, и с поредни номера 1309, 1311 и 1312 от приложение II“ се заменят със следното:
                  „N-заместени производни на р-фенилендиамин и солите му; N-заместени производни на о-фенилендиамин (5), с изключение на производните, изброени другаде в настоящото приложение, и с поредни номера 1309, 1311 и 1312 от приложение II“;
               
            
                  б)
               
               
                  след пореден номер 8 се вмъква следният пореден номер 8а:
                  
                              Пореден номер
                           
                           
                              Вещество
                           
                           
                              Ограничения
                           
                           
                              Условия за употреба и предупреждения, които трябва да бъдат отпечатани на етикета
                           
                        
                              област на приложение и/или употреба
                           
                           
                              максимална позволена концентрация в готовия козметичен продукт
                           
                           
                              други ограничения и изисквания
                           
                        
                              а
                           
                           
                              б
                           
                           
                              в
                           
                           
                              г
                           
                           
                              д
                           
                           
                              е
                           
                        
                              „8а
                           
                           
                              р-фенилендиамин и солите му (5)
                              CAS № 106-50-3
                              EINECS № 203-404-7
                              p-Phenylenediamine HCl
                              CAS № 624-18-0
                              EINECS № 210-834-9
                              p-Phenylenediamine sulfate
                              CAS № 16245-77-5
                              EINECS № 240-357-1
                           
                           
                              Вещество в продукти за боядисване на коса с окислител
                              
                                          а)
                                       
                                       
                                          обща употреба
                                       
                                    
                                          б)
                                       
                                       
                                          професионална употреба
                                       
                                    
                           
                               
                           
                           
                              а) и б) След смесване при оксидиращи условия максималната концентрация, приложена към косата, не трябва да превишава 2 %, изчислено като свободна основа.
                           
                           
                              
                                          а)
                                       
                                       
                                          Може да причини алергична реакция. Съдържа фенилендиамини. Да не се ползва за боядисване на мигли и вежди.
                                       
                                    
                                          б)
                                       
                                       
                                          Само за професионална употреба. Съдържа фенилендиамини. Може да причини алергична реакция. Да се използват подходящи ръкавици.“
                                       
                                    
                        
            
                  в)
               
               
                  в колона „б“ на пореден номер 9 думите „Метилфенилендиамини, техните N-заместени производни и техните соли (1), с изключение на веществата с поредни номера 364, 1310 и 1313 от приложение II“ се заменят със следното:
                  „Метилфенилендиамини, техните N-заместени производни и техните соли (1), с изключение на веществото под пореден номер 9а в настоящото приложение и веществата с поредни номера 364, 1310 и 1313 от приложение II“;
               
            
                  г)
               
               
                  след пореден номер 9 се вмъква следният пореден номер 9а:
                  
                              Пореден номер
                           
                           
                              Вещество
                           
                           
                              Ограничения
                           
                           
                              Условия за употреба и предупреждения, които трябва да бъдат отпечатани на етикета
                           
                        
                              област на приложение и/или употреба
                           
                           
                              максимална позволена концентрация в готовия козметичен продукт
                           
                           
                              други ограничения и изисквания
                           
                        
                              а
                           
                           
                              б
                           
                           
                              в
                           
                           
                              г
                           
                           
                              д
                           
                           
                              е
                           
                        
                              „9а
                           
                           
                              толуен-2,5-диамин и неговите соли (1)
                              CAS № 95-70-5
                              EINECS № 202-442-1
                              Toluene-2,5-diamine sulfate
                              CAS № 615-50-9
                              EINECS № 210-431-8
                           
                           
                              Вещество в продукти за боядисване на коса с окислител
                              
                                          а)
                                       
                                       
                                          обща употреба
                                       
                                    
                                          б)
                                       
                                       
                                          професионална употреба
                                       
                                    
                           
                               
                           
                           
                              а) и б) След смесване при оксидиращи условия максималната концентрация, приложена към косата, не трябва да превишава 4 %, изчислено като свободна основа.
                           
                           
                              Както е посочено в пореден номер 9, колона „е“.“
                           
                        
            
                  д)
               
               
                  в пореден номер 14 максималната позволена концентрация в готовия козметичен продукт от 0,3 %, посочена в колона „г“ и буква а) на колона „е“, се заличава.